Waray-Waray News: Nagsugad an Palasyo nga sa luyo san US bailout an Pilipinas in mapadayun pagandam san dire maupay nga kahimtang san pagtaga-kwarta
Ni Nene A. Manzanares
Manila (6 October) -- Nagsugad an Malakanyang nga bisan pa man nagpyansa sin $700 billion an Estados Unidos san maraut anga kahimtang panngwartahan sa Wall Street ngan bisan pa man ine indikasyon san pagtikang san hilaba nga proseso san pagbawi san kompyansa parte san ekonomiya, an Pilipinas in mapadayun pag-andam san dire maupay nga kahimtang san krisis pagtaga kwarta.
Sugad pa ni Press Secretary Jesus G. Dureza, sa luyo san pagtugot san US Conress san financial bailout plan nga ginpirmahan deretso ni Presidente George W. Bush nga mahimo nga balaud, hilaba pa an dalan tikadto sa normal nga kahimtang an ekonomiya dire la sa Estados Unidos kundi pati sa aton dapit.
Nagpahayag sin kumpyansa si Sec. Dureza nga an aton pagkasarayu ngan an aton abilidad pag-ato sin mga ayat, mao an aton depensa pag sagang dire maupay nga kahimtang san ekonomiya.
Dugang nga pahayag ni Dureza nga an Pilipinas in kinahanglan pakusgon a kanya kalugaringon pareho san iba nga mga nasud agud maka-ato sine nga pankalibutan nga krisis.
Sugad pa ni Dureza nga bisan pa man ginhimo na ni Presidente Arroyo an mga kaangayan nga salipud sin pareho sine nga problema, kita ngatanan in angay gihapon maghimo sin mga pitad agud dire kita lumihis san direksyun nga ginplastar para sa aton.
An US congress diin kanra nguna ginbale wara an orihinal nga bailout plan nga gin endorso ni Presidente Bush in nagliwat sa kanra nauna nga desisyun ngan kanra gin-aprobaran an Emergency Economic Stabilization Act of 2008 sa botos nga 263-171.
Ine nga pitad san lehislatura sa Estados Unidos in ginsusugad nga pinakadaku nga pitad nga panginlabot panlehislatura san ekonomiya sa kanra nasud tikang sa tuig 1030. (PIA Northern Samar) [top]
war_Latn sag_Latn war_Latn war_Latn war_Latn war_Latn war_Latn war_Latn war_Latn